Forsíða/Tíðindi/“ Tor at seta orð á”–eitt lýsingarátak frá Blákrossheiminum 13. septembur 2021 | Pól Andrias Larsen“ Tor at seta orð á”–eitt lýsingarátak frá Blákrossheiminum Blákrossheimið hevur í dag lanserað eitt nýtt lýsingarátak, har vit ynskja at seta gongd í samtaluna um rús, bæði í nærsambondum og í samfelagnum. Undir slagorðinum,“ Tor at seta orð á”, fer átakið at varpa ljós á hvussu trupult tað ofta er, at tosa um rústrupulleikar. Endamálið er eitt meira opið orðaskifti, sum kann hjálpa bæði teimum, sum hava rúsnýtsluórógv og teirra avvarðandi. Tað er trupult at tosa um rús. “ Tað er nógv skomm knýtt at rústrupulleikum,” greiðir Jütta Olsen, leiðari á Blákrossheiminum frá. Eingin ynskir at verða dømdur. Tað er tað, sum ger tað so torført at tosa um. Samstundis er tað ein meiriluti av føroyingum, sum hava onkra rúsnýtslu. “ Vit vilja økja um almennu tilvitskuna um rús,” tekur Jütta Olsen samanum lýsingarátakið. “ Heilt ítøkiliga vilja vit seta fokus á tabuið, sum ofta forðar opnum orðaskifti um rús.” “ Rúsnýtsluórógv rakar eisini makar, børn og avvarðandi annars,” vísir Jütta Olsen á. Í áðurnevndu Spyr. fo kanning, eyðmerktu yvir 40% av teimum, sum svaraðu, seg sum avvarðandi í onkran mun. “ Hetta er ein trupulleiki, sum eisini umfatar bæði tað samfelags- og mentanarliga, og tað politiska. Tað snýr seg um lýsingarfilmar, netlýsingar, faldara og plakat. Eisini hevur Títt Rúm verið við í fyrireikingini og umboða sjónarhornið serliga hjá børnum, sum hava foreldur við rústrupulleikum.